Source: https://www.zakonypreludi.sk/zz/1965-113
Timestamp: 2019-06-17 01:41:48+00:00
Document Index: 3480768

Matched Legal Cases: ['§ 1', '§ 7', '§ 8', '§ 15', '§ 20', '§ 24', '§ 25', '§ 27', '§ 28', '§ 30', '§ 18', '§ 1', '§ 1']

113/1965 Zb. Zákon o Štátnej komisii pre financie, ceny a mzdy, Štátnej komisii pre techniku, Štátnej komisii pre... | Aktuálne znenie
113/1965 Zb.
Zákon č. 113/1965 Zb.Zákon o Štátnej komisii pre financie, ceny a mzdy, Štátnej komisii pre techniku, Štátnej komisii pre hospodársku a vedecko-technickú spoluprácu a Štátnej komisii pre riadenei a organizáciu
(v znení č. 1/1967 Zb.)
Čiastka 49/1965
Platnosť od 10.11.1965 do28.04.1968
Účinnosť od 18.01.1967 do28.04.1968
Zrušený 53/1968 Zb.
ČASŤ I - Štátna komisia pre financie, ceny a mzdy (§ 1 - § 7)
ČASŤ II - Štátna komisia pre techniku (§ 8 - § 15)
ČASŤ IV - Štátna komisia pre riadenie a organizáciu (§ 20 - § 24)
ČASŤ V - Spoločné ustanovenia (§ 25 - § 27)
ČASŤ VI - Záverečné ustanovenia (§ 28 - § 30)
Aktuálne znenie 18.01.1967 - 28.04.1968
z 10. novembra 1965
o Štátnej komisii pre financie, ceny a mzdy, Štátnej komisii pre techniku, Štátnej komisii pre hospodársku a vedecko-technickú spoluprácu a Štátnej komisii pre riadenie a organizáciu
Štátna komisia pre financie, ceny a mzdy je odborným ústredným orgánom vlády.
(1) V oblasti financií a úveru Štátna komisia pre financie, ceny a mzdy prerokúva návrhy
a) koncepcií a zásad finančnej, úverovej a devízovej politiky,
b) štátneho rozpočtu, úverového a pokladničného plánu,
c) štátneho záverečného účtu,
d) zásadných opatrení v oblasti financií a úverov,
e) opatrení, ktorými sa ustanovujú alebo menia dlhodobé ekonomické nástroje riadenia
a dáva vláde k nim svoje stanoviská.
(2) Štátna komisia pre financie, ceny a mzdy v rozsahu ustanovenom vládou dáva smernice a pokyny ústredným orgánom a krajským národným výborom na zabezpečenie jednotného riadenia finančnej, úverovej a devízovej politiky.
V oblasti cien Štátna komisia pre financie, ceny a mzdy
a) vypracúva návrhy koncepcie vývoja cenovej politiky,
b) vydáva opatrenia na zdokonaľovanie sústavy cien,
c) vypracúva návrhy, prípadne v rozsahu vymedzenom vládou ustanovuje úroveň cien, najdôležitejšie cenové relácie a ich zmeny,
d) ustanovuje zásady pre určenie a zmeny základných zložiek cien,
e) vydáva právne predpisy o pôsobnosti orgánov hospodárskeho riadenia a socialistických organizácií pri tvorbe, kontrole a štatistike cien a o spôsobe tvorby, kontroly a štatistiky cien.
V oblasti miezd a pracovných vzťahov Štátna komisia pre financie, ceny a mzdy
a) vypracúva návrhy koncepcie vývoja mzdovej politiky,
b) so súhlasom vlády vydáva zásady mzdovopolitických opatrení,
c) schvaľuje mzdové sústavy,
d) ustanovuje rámcové zásady mzdových foriem a vydáva odporúčania pre ich uplatňovanie,
e) ustanovuje metodiku a zásadné smery racionalizácie a normovania práce,
f) vydáva právne predpisy, ktorými sa ustanovuje
- spoločenská záruka miezd a opatrení pri nežiadúcom vývoji miezd,
- mzdové tarify, druhy a výška príplatkov k mzdám a zásady ich používania,
- pôsobnosť orgánov hospodárskeho riadenia a socialistických organizácií na úseku odmeňovania práce,
g) v rozsahu ustanovenom vládou vydáva po dohode s Ústrednou radou odborov právne predpisy o náhradách poskytovaných pracovníkom na úhradu výdavkov v súvislosti s výkonom práce, o náhradách a príspevkoch pri nábore pracovných síl a predpisy o odmenách za práce vykonávané mimo pracovného pomeru.
Štátna komisia pre financie, ceny a mzdy dáva vláde stanoviská k návrhom zásadných opatrení v oblasti pracovných vzťahov, sociálneho zabezpečenia a nemocenského poistenia.
(1) Štátna komisia pre financie, ceny a mzdy sa skladá z predsedu, ktorým je člen vlády, a ďalších členov, ktorých vymenúva a odvoláva vláda.
(2) Prácu Štátnej komisie pre financie, ceny a mzdy a jej aparátu riadi jej predseda, ktorý tiež určí organizáciu jej aparátu.
(1) Pôsobnosť, ktorá podľa osobitných predpisov patrí Štátnemu cenovému výboru a Štátnej mzdovej komisii, prechádza na Štátnu komisiu pre financie, ceny a mzdy.
(2) Na Štátnu komisiu pre financie, ceny a mzdy prechádza aj pôsobnosť, ktorá patrí Štátnej plánovacej komisii podľa § 18 vládneho nariadenia č. 92/1958 Zb., ktorým sa vykonáva zákon č. 70/1958 Zb. o úlohách podnikov a národných výborov na úseku starostlivosti o pracovné sily.
Štátna komisia pre techniku je odborným ústredným orgánom vlády.
Štátna komisia pre techniku riadi prípravu a spracúva
a) technickoekonomické štúdie rozvoja vybratých úsekov národného hospodárstva, štúdie reprodukcie základných prostriedkov, koncepcie vedeckotechnického rozvoja a koncepcie výstavby a prestavby miest a dedín ako podklady pre dlhodobý výhľad a dlhodobé štátne plány rozvoja národného hospodárstva,
b) časti štátneho plánu rozvoja národného hospodárstva týkajúce sa rozvoja vedy a techniky a projektových prác.
V oblasti rozvoja vedy a techniky Štátna komisia pre techniku
a) riadi podľa osobitných predpisov rozvoj vedeckovýskumnej a vývojovej základne,
b) sleduje plnenie úloh štátneho plánu výskumných a vývojových prác a v rozsahu ustanovenom vládou dáva ústredným orgánom a vedeckým inštitúciám smernice na riešenie týchto úloh v súlade so záväznými úlohami plánu,
c) v rozsahu vymedzenom vládou ustanovuje zameranie vedeckotechnickej spolupráce so socialistickými štátmi a vedeckotechnických stykov s kapitalistickými štátmi a s rozvojovými krajinami, ako aj zameranie licenčnej politiky,
d) riadi činnosť v odbore vedeckotechnických informácií.
V oblasti investičnej výstavby Štátna komisia pre techniku
a) ustanovuje projektové normy, normy lehôt výstavby a ostatné technické nástroje riadenia investičnej výstavby,
b) ustanovuje postup a kritériá pre posudzovanie efektívnosti investícií,
c) ustanovuje zásady pre tvorbu a ochranu životného a pracovného prostredia, pre riešenie architektonickej a výtvarnej úrovne výstavby a pre územné projektovanie,
d) schvaľuje projektovú dokumentáciu vládou určených stavieb a vydáva povolenia na ich začatie; podáva odborné posudky (expertízy) k územným plánom schvaľovaným vládou,
e) v priebehu vykonávania investičnej výstavby organizuje činnosť ústredných orgánov a krajských národných výborov tak, aby sa sporné medziodvetvové technicko-organizačné otázky včas a v súlade so záväznými úlohami plánu vyriešili,
f) vyhodnocuje vládou určené stavby,
g) vydáva právne predpisy
- o rozsahu projektovej a inej prípravy investičnej výstavby,
- o pôsobnosti a postupe orgánov a organizácií pri príprave investičnej výstavby, pri posudzovaní a schvaľovaní projektovej dokumentácie, pri povoľovaní začať stavbu a pri vyhodnocovaní stavieb,
- o pôsobnosti a postupe orgánov a organizácií pri vydávaní územných rozhodnutí, uskutočňovaní stavebného konania, štátneho stavebného dozoru a pri udeľovaní povolení na uvedenie stavieb do trvalej prevádzky (užívania),
- o hmotnej zainteresovanosti účastníkov investičnej výstavby.
(1) Štátna komisia pre techniku sa skladá z predsedu, ktorým je člen vlády, a ďalších členov, ktorých vymenúva a odvoláva vláda. Členom Štátnej komisie pre techniku je aj predseda Slovenskej komisie pre techniku.
(2) Prácu Štátnej komisie pre techniku a jej aparátu riadi jej predseda, ktorý tiež určí organizáciu jej aparátu.
(1) Oblastným orgánom Štátnej komisie pre techniku a súčasne orgánom Slovenskej národnej rady je Slovenská komisia pre techniku.
(2) Slovenskú komisiu pre techniku zriadi a jej pôsobnosť a organizáciu ustanoví Slovenská národná rada zákonom.
Štátnej komisii pre techniku sú podriadené Úrad pre normalizáciu a meranie, Úrad pre patenty a vynálezy a organizácie, pri ktorých to ustanoví vláda.
Pôsobnosť, ktorá podľa osobitných predpisov patrí Štátnej komisii pre rozvoj a koordináciu vedy a techniky a Štátnej komisii pre investičnú výstavbu, prechádza na Štátnu komisiu pre techniku.
Štátna komisia pre riadenie a organizáciu
Štátna komisia pre riadenie a organizáciu je odborným ústredným orgánom vlády.
a) pripravuje, prerokúva a predkladá vláde návrhy
- na rozvíjanie sústavy riadenia národného hospodárstva,
- na usporiadanie orgánov hospodárskeho riadenia, orgánov štátnej správy, ich pôsobnosti a vzájomných vzťahov,
- zásad organizačnej štruktúry výrobných hospodárskych jednotiek a štátnych organizácií;
b) v prípadoch určených vládou riadi prípravu zásadných opatrení ústredných orgánov a krajských národných výborov v oblasti riadenia a organizácie, prerokúva a schvaľuje návrhy týchto opatrení vrátane právnych úprav, prípadne dáva k nim svoje stanoviská, pokiaľ si rozhodnutie vyhradila vláda.
a) dáva ústredným orgánom, krajským národným výborom a vedeckým inštitúciám smernice a pokyny
- na zabezpečenie úloh ustanovených vládou v oblasti riadenia a organizácie,
- pre činnosť výskumných ústavov technickoorganizačného zamerania,
- na prípravu a výchovu vedúcich hospodárskych pracovníkov;
b) ustanovuje zásady a opatrenia pre racionalizáciu riadiacich a správnych činností.
(1) Štátna komisia pre riadenie a organizáciu sa skladá z predsedu a z ďalších členov, ktorých vymenúva a odvoláva vláda.
(2) Prácu Štátnej komisie pre riadenie a organizáciu a jej aparátu riadi jej predseda, ktorý tiež určí organizáciu jej aparátu.
Štátnej komisii pre riadenie a organizáciu podliehajú organizácie, pri ktorých to ustanoví vláda.
(1) Odborné ústredné orgány uvedené v tomto zákone riadia sa vo svojej činnosti pokynmi vlády, ktorá na ne môže preniesť aj svoju pôsobnosť ustanovenú v iných zákonoch.
(2) Právomoc odborných ústredných orgánov uvedených v tomto zákone podrobnejšie vymedzujú osobitné predpisy. Tieto predpisy tiež ustanovujú, aká právomoc im patrí len spoločne s inými ústrednými orgánmi.
Všetky štátne a hospodárske orgány a organizácie sú povinné podávať odborným ústredným orgánom, uvedeným v tomto zákone, údaje a zprávy, ktoré si tieto orgány vyžiadali na plnenie svojich úloh.
Osoby poverené predsedami odborných ústredných orgánov, uvedených v tomto zákone, majú pri výkone svojich služobných povinností prístup do priestorov štátnych a hospodárskych organizácií. Musia sa im predložiť na nahliadnutie písomnosti a iné pomôcky potrebné na splnenie ich úloh.
Zákon č. 93/1964 Zb. o určení odborov štátnej správy, v ktorých pôsobia povereníci Slovenskej národnej rady, a o súvisiacich zmenách v organizácii niektorých ústredných orgánov sa mení a dopĺňa takto:
1. § 1 ods. 2 písm. c) znie: „vo vede, technike a investičnej výstavbe - Slovenská komisia pre techniku, na čele s povereníkom-predsedom“;
2. § 1 ods. 2 písm. d) sa vypúšťa.
1. zákon č. 42/1959 Zb. o dokumentácii stavieb,
2. vládne nariadenie č. 60/1959 Zb. o pôsobnosti v odbore plánovania, tvorby a kontroly cien,
3. zákon č. 17/1962 Zb. o zriadení Štátnej komisie pre rozvoj a koordináciu vedy a techniky v znení zákona č. 93/1964 Zb.,
4. zákonné opatrenie Predsedníctva Národného zhromaždenia č. 2/1963 Zb. o zriadení Štátneho cenového výboru,
5. zákonné opatrenie Predsedníctva Národného zhromaždenia č. 62/1963 Zb. o Štátnej komisii pre investičnú výstavbu,
6. zákonné opatrenie Predsedníctva Národného zhromaždenia č. 84/1963 Zb. o Štátnej mzdovej komisii.